ВРЕМЕННО СПОРАЗУМЕНИЕ ЗА ИКОНОМИЧЕСКО ПАРТНЬОРСТВО

между Гана, от една страна, и Европейската общност и нейните държави-членки, от друга страна

СЪДЪРЖАНИЕ

РЕПУБЛИКА ГАНА

от една страна, и

КРАЛСТВО БЕЛГИЯ,

РЕПУБЛИКА БЪЛГАРИЯ,

ЧЕШКАТА РЕПУБЛИКА,

КРАЛСТВО ДАНИЯ,

ФЕДЕРАЛНА РЕПУБЛИКА ГЕРМАНИЯ,

РЕПУБЛИКА ЕСТОНИЯ,

ИРЛАНДИЯ,

РЕПУБЛИКА ГЪРЦИЯ,

КРАЛСТВО ИСПАНИЯ,

ФРЕНСКАТА РЕПУБЛИКА,

ИТАЛИАНСКАТА РЕПУБЛИКА,

РЕПУБЛИКА КИПЪР,

РЕПУБЛИКА ЛАТВИЯ,

РЕПУБЛИКА ЛИТВА,

ВЕЛИКОТО ХЕРЦОГСТВО ЛЮКСЕМБУРГ,

РЕПУБЛИКА УНГАРИЯ,

МАЛТА,

КРАЛСТВО НИДЕРЛАНДИЯ,

РЕПУБЛИКА АВСТРИЯ,

РЕПУБЛИКА ПОЛША,

ПОРТУГАЛСКАТА РЕПУБЛИКА,

РУМЪНИЯ,

РЕПУБЛИКА СЛОВЕНИЯ,

СЛОВАШКАТА РЕПУБЛИКА,

РЕПУБЛИКА ФИНЛАНДИЯ,

КРАЛСТВО ШВЕЦИЯ,

ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ,

и

ЕВРОПЕЙСКАТА ОБЩНОСТ

от друга страна,

ПРЕАМБЮЛ:

КАТО ВЗЕХА ПРЕДВИД Споразумението за партньорство между членовете на Групата страни от Африка, Карибите и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 г. и преразгледано в Люксембург на 25 юни 2005 г., наричано по-нататък „Споразумението от Котону“,

КАТО ВЗЕХА ПРЕДВИД факта, че срокът на търговските преференции, предоставени със Споразумението на Котону, ще изтече на 31 декември 2007 г.;

КАТО ВЗЕХА ПРЕДВИД вероятните отрицателни последици от изтичането на срока на търговските преференции от Котону за търговията между страните, ако до 1 януари 2008 г. не бъде установен нов търговски режим, съвместим със правилата на Световната търговска организация (СТО);

КАТО ПРИЗНАВАТ произтичащата необходимост от сключване на временно споразумение, което да защити икономическите и търговските интереси на страните;

КАТО ИМАТ ПРЕДВИД желанието на страните да засилят своите икономически и търговски връзки и да установят близки и трайни отношения, основани на партньорство и сътрудничество;

КАТО ИМАТ ПРЕДВИД привързаността на страните към принципите и правилата, управляващи международната търговия, и по-специално към правата и задълженията, произтичащи от Общото споразумение за митата и търговията от 1994 г.(ГАТТ от 1994 г.) и останалите многостранни споразумения, приложени към споразумението за създаване на Световната търговска организация (по-долу наричано „Споразумение за създаване на СТО“), и необходимостта те да бъдат прилагани по прозрачен и недискриминационен начин;

КАТО ПОТВЪРЖДАВАТ ОТНОВО ангажимента си да спазват правата на човека, демократичните принципи и принципа за върховенството на закона, които са съществени елементи на Споразумението от Котону, както и принципа на доброто управление, който е фундаментален елемент от Споразумението от Котону;

КАТО ИМАТ ПРЕДВИД необходимостта от насърчаване и ускоряване на икономическото, културното и социалното развитие, с цел да се допринесе за мира и сигурността и да се насърчи установяването на стабилна политическа и демократична среда;

КАТО ИМАТ ПРЕДВИД значението, което страните отдават на договорените на международно равнище цели за развитие, както и на Целите на хилядолетието за развитие на Организацията на обединените нации;

КАТО ПОТВЪРЖДАВAТ ОТНОВО своя ангажимент да работят заедно за постигане на целите на Споразумението от Котону, по-специално за премахването на бедността, устойчивото развитие и постепенното интегриране на членовете на държавите от АКТБ в световната икономика;

КАТО ЖЕЛАЯТ да създават нови възможности за заетост, да привличат инвестиции и подобряват условията на живот на територията на страните, като същевременно насърчават устойчивото развитие;

КАТО ИМАТ ПРЕДВИД значението на съществуващите традиционни връзки, и по-специално тесните исторически, политически и икономически връзки между Европейската общност и нейните държави-членки и държавите от Западна Африка;

КАТО ПРИЗНАВАТ разликата в нивата на икономическо и социално развитие, която съществува между държавите от Западна Африка и Европейската общност;

УБЕДЕНИ, че настоящото споразумение ще създаде нов, по-благоприятен климат за техните отношения в областта на икономическото управление, търговията и инвестициите и ще разкрие нови перспективи за растеж и развитие;

КАТО ПРИЗНАВАТ значението на сътрудничеството за развитие за прилагането на настоящото споразумение;

КАТО ОЧАКВАТ подписването на цялостно споразумение за икономическо партньорство между държавите от Западна Африка и Европейската общност;

КАТО ПОТВЪРЖДАВАТ ОТНОВО ангажимента си да оказват подкрепа за процеса на регионална интеграция между държавите от Западна Африка, и по-специално да насърчават регионалната икономическа интеграция като ключов инструмент за тяхната интеграция в световната икономика, като им помагат да се справят с предизвикателствата на глобализацията и да постигнат икономическото и социалното развитие, към което се стремят;

СЕ СПОРАЗУМЯХА ЗА СЛЕДНОТО:

ДЯЛ I

ЦЕЛИ

Член 1

Рамково споразумение

Настоящото споразумение установява първоначална рамка за споразумение за икономическа партньорство (СИП).

Член 2

Цели

Целите на настоящото споразумение са следните:

ДЯЛ II

ПАРТНЬОРСТВО ЗА РАЗВИТИЕ

Член 3

Сътрудничество за развитие в рамките на настоящото споразумение

Страните се ангажират да си сътрудничат с цел прилагане на настоящото споразумение и да оказват подкрепа на страната по споразумението Гана при осъществяване на целите на СИП. Това сътрудничество приема финансови и нефинансови форми.

Член 4

Сътрудничество за финансиране на развитието в рамките на настоящото споразумение

1. Сътрудничеството за развитие в подкрепа на регионалното икономическо сътрудничество и интеграция, както е предвидено в Споразумението от Котону, се осъществява по такъв начин, че да се увеличат очакваните ползи от настоящото споразумение.

2. Финансирането от Европейската общност по отношение на сътрудничеството за развитие между страната по споразумението Гана и Европейската Общност, отпускано в подкрепа на прилагането на настоящото споразумение, се осъществява в рамките на правилата и съответните процедури, предвидени в Споразумението от Котону, по-специално на процедурите за изготвяне на програми на Европейския фонд за развитие и в рамките на съответните инструменти, финансирани от общия бюджет на Европейския съюз. В този контекст един от приоритетите е подкрепата за прилагането на настоящото СИП.

3. Държавите-членки на Европейската общност колективно се ангажират да подпомагат, посредством съответните си политики и инструменти за развитие, дейностите по сътрудничество за развитие в подкрепа на регионалното икономическо сътрудничество и интеграция и на прилагането на настоящото споразумение както на национално, така и на регионално равнище, в съответствие с принципите за ефикасност и взаимодопълняемост на помощите.

4. Страните си сътрудничат за улесняване включването на други донори, склонни да подкрепят усилията на страната по споразумението Гана за постигане на целите на настоящото споразумение.

5. Страните признават полезността на регионални механизми за финансиране, като регионалния фонд СИП, създаден от и за региона за насочване на финансирането на регионално и национално равнище и прилагане по ефикасен начин на съпътстващите мерки към настоящото споразумение. Европейската общност се ангажира да предоставя своята подкрепа или посредством механизмите за финансиране, специфични за региона, или посредством тези, съгласувани от страните, подписали настоящото споразумение, при спазване на предвидените в Споразумението от Котону правила и процедури, и в съответствие с принципите за ефикасност на помощта, установени в Парижката декларация, с цел осигуряването на опростено, ефикасно и бързо прилагане.

6. При прилагането на разпоредбите на параграфи 1—5 страните се договарят да си сътрудничат по финансов и нефинансов начин в областите, определени в членове 5, 6, 7 и 8.

Член 5

Стопанска среда

Страните считат, че стопанската среда е важен фактор от съществено значение за икономическото развитие и че разпоредбите на настоящото споразумение съответно целят да допринесат за постигането на тази обща цел.

Страните се ангажират, в съответствие с разпоредбите на член 4, да работят неотклонно за подобряване на стопанската среда.

Член 6

Подкрепа за прилагането на правилата

Страните се договарят, че прилагането на свързаните с търговията правила, областите на сътрудничество за които са подробно изложени в различните глави на настоящото споразумение, представлява съществен елемент за постигане на целите на настоящото споразумение. Сътрудничеството в тази област ще се осъществява в съответствие с разпоредбите, предвидени в член 4.

Член 7

Засилване и модернизиране на производствените отрасли

В рамките на прилагането на настоящото споразумение страните потвърждават готовността си да насърчават повишаването на конкурентоспособността на производствените отрасли на Гана, попадащи в обхвата на настоящото споразумение.

Страните се договарят да си сътрудничат посредством инструментите за сътрудничество и в съответствие с разпоредбите на член 4, както и да помагат за:

Член 8

Сътрудничество в областта на финансовите корекции

1. Страните осъзнават предизвикателствата, пред които може да бъде изправена Гана при премахването или значителното намаление на митата, предвидени в настоящото споразумение, и се договарят да установят диалог и сътрудничество в тази облост.

2. Предвид графика за постепенно либерализиране, одобрен от страните в настоящото споразумение, те се договарят да установят задълбочен диалог по отношение на мерките за данъчна корекция, за да възстановят евентуално бюджетния баланс на Гана.

3. Страните се договарят да си сътрудничат в рамките на разпоредбите на член 4, по-специално посредством улесняване на прилагането на мерки за подпомагане, в следните области:

Член 9

Сътрудничество в рамките на международни форуми

Страните ще се стремят да си сътрудничат в рамките на всички международни форуми, на които се обсъждат въпроси от интерес за настоящото партньорство.

ДЯЛ III

ТЪРГОВСКИ РЕЖИМ НА СТОКИТЕ

ГЛАВА 1

Мита и нетарифни мерки

Член 10

Мита

1. Понятието за мита обхваща всяко мито или такса, включително всякаква форма на допълнително мито или допълнителна такса, които се събират във връзка с вноса или износа на стоки, но не включва:

2. За всеки продукт базовите мита, към които впоследствие трябва да се приложат последователните намаления, са определените в графика за премахване на митата на всяка от страните.

Член 11

Такси и други плащания

1. Страните потвърждават отново ангажимента си да спазват разпоредбите на член VIII от ГАТТ от 1994 г.

2. Въпреки това таксите и другите плащания, свързани със законовите задължения, съществуващи към подписването на настоящото споразумение, посочени в приложение 3, продължават да се прилагат за период с максимална продължителност от десет години. Този период може да бъде удължен с решение на Комитета по СИП, ако това е необходимо за изпълнението на посочените законови задължения.

Член 12

Мита върху продукти с произход от Гана

Продуктите с произход от Гана се внасят в страната по споразумението ЕО, без да се налага мито, с изключение на продуктите, посочени в приложение 1, при определените в него условия.

Член 13

Мита по вноса на продукти с произход от страната по споразумението EО

Митата по вноса на продукти с произход от страната по споразумението ЕО, предназначени за Гана, се намаляват или се премахват напълно в съответствие с графика за премахване на митата в приложение 2.

Член 14

Правила за произход

По смисъла на настоящата глава понятието „с произход“ се прилага по отношение на стоки, отговарящи на преференциалните правила за произход, действащи между страните към 1 януари 2008 г.

Страните ще установят общ режим на реципрочна основа, уреждащ правилата за произход най-късно до 30 юни 2008 г., като той ще влезе в сила най-късно на първия ден от временното прилагане на настоящото споразумение, ще се основава на правилата за произход, залегнали в Споразумението от Котону и ще предвижда опростяването им, като същевременно отчита целите за развитие на Гана. Този нов режим ще бъде приложен към настоящото споразумение с решение на Комитета по СИП.

Най-късно три години след датата на влизане в сила на настоящото споразумение страните по него ще направят преглед на действащите разпоредби, уреждащи правилата за произход, с цел да опростят понятията и методите, използвани за определяне на произхода, като отчитат целите за развитие на Гана. В рамките на този преглед страните ще вземат предвид технологичното развитие, производствените процеси и всички други фактори, в това число и провежданите реформи, касаещи правилата за произход, които биха могли да наложат изменения в договорения режим на реципрочна основа. Всяко изменение или замяна ще се осъществява с решение на Комитета по СИП.

Член 15

Запазване на съществуващото положение

1. Независимо от членове 23 и 24, в търговията между страните няма да бъдат въвеждани никакви нови мита по вноса, а тези, които се прилагат понастоящем в търговията между страните, няма да бъдат увеличавани от датата на влизане в сила на споразумението.

2. Независимо от параграф 1, в рамките на приключването на процеса на въвеждането на общата външна тарифа на Икономическата общност на държавите от Западна Африка (ECOWAS), Гана ще може да променя до 31 декември 2011 г. своите базови мита, които се прилагат по отношение на продуктите с произход от Европейската общност, доколкото общите последици от същите не е по-голямо от породените от определените в приложение 2 мита.

Член 16

Мита при износ

От датата на влизане в сила на споразумението в търговията между страните няма да бъдат въвеждани никакви нови мита или такси с равностоен ефект при износ, нито ще бъдат увеличавани вече прилаганите.

При изключителни обстоятелства, ако страната по споразумението Гана може да обоснове специфични нужди от приходи, нужди, свързани със защита на новосъздаден промишлен отрасъл или опазване на околната среда, тя ще може временно и след консултации със страната по споразумението ЕО да въведе мита или такси с еквивалентен ефект при износ по отношение на ограничен брой допълнителни стоки или да увеличи последиците на вече съществуващите мита или такси.

Страните се договарят да преразгледат разпоредбите на настоящия член в рамките на Комитета по СИП най-късно 3 години след влизането в сила на споразумението, като вземат в пълна степен предвид отражението им върху развитието и разнообразяването на икономиката на страната по споразумението Гана.

Член 17

По-благоприятни условия за търговия вследствие на споразуменията за свободна търговия

1. По отношение на областите, попадащи в приложното поле на настоящата глава, страната по споразумението ЕО предоставя на страната по споразумението Гана всякакви по-благоприятни условия на търговия, които биха могли да произтекат от присъединяването на страната по споразумението ЕО към споразумения за свободна търговия с трети страни след подписването на настоящото споразумение.

2. По отношение на областите, попадащи в приложното поле на настоящата глава, страната по споразумението Гана предоставя на страната по споразумението ЕО всякакви по-благоприятни условия на търговия, които биха могли да произтекат от присъединяването на страната по споразумението Гана към споразумения за свободна търговия с трети страни след подписването на настоящото споразумение.

3. Ако страната по споразумението Гана се ползва с третиране от страна на основен търговски партньор, което е значително по-благоприятно от предоставеното от страната по споразумението ЕО, страните ще проведат консултации и съвместно ще решат по какъв начин да прилагат разпоредбите на параграф 2.

4. Разпоредбите на настоящата глава не се тълкуват като пораждащи задължение за страните да си предоставят на реципрочна основа преференциално третиране вследствие евентуалното им участие в споразумения за свободна търговия с трети страни към датата на подписване на настоящото споразумение.

5. За целите на настоящия член „споразумение за свободна търговия“ означава споразумение, което значително либерализира търговията и отстранява или премахва в значителна степен дискриминацията между страните посредством премахване на съществуващите дискриминационни мерки и/или забрана за въвеждане на нови дискриминационни мерки и на мерки, дискриминиращи в по-голяма степен, към момента на влизане в сила на настоящото споразумение или при спазване на разумна времева рамка.

6. За целите на настоящия член „основен търговски партньор“ означава всяка развита държава или всяка държава, чийто дял в световния търговски обмен надхвърля 1 % през годината, предхождаща влизането в сила на посоченото в параграф 2 споразумение за свободна търговия, или всяка група държави, действащи самостоятелно, колективно или посредством споразумение за свободна търговия, чийто колективен дял в световния търговски обмен надхвърля 1,5 % през годината, предхождаща влизането в сила на посоченото в параграф 2 споразумение за икономическа интеграция (1).

Член 18

Забрана за количествени ограничения

Независимо от разпоредбите на членове 23, 24 и 25, с влизането в сила на настоящото споразумение се премахват всички забрани или ограничения върху вноса или износа между страните, различни от мита, данъци, такси и други плащания, посочени в член 11, независимо дали те са наложени посредством квоти, лицензи за внос или износ, или други мерки. Не могат да се въвеждат нови мерки от такъв характер.

Член 19

Национално третиране по отношение на вътрешното облагане и съответната нормативна уредба

1. Внасяните продукти с произход от другата страна не могат да бъдат облагани пряко или косвено с вътрешни данъци или други вътрешни такси от какъвто и да е вид, надвишаващи тези, които са пряко или косвено прилагани по отношение на сходни национални продукти. Освен това нито една страна не може да прилага по никакъв друг начин данъци или други вътрешни такси с цел предоставяне на защита на националното производство.

2. Внасяните продукти с произход от другата страна се ползват с третиране, не по-малко благоприятно от третирането, предоставено на сходни национални продукти по отношение на на всички законови и подзаконови нормативни актове и изисквания, които се прилагат за тяхната продажба, предлагане за продажба, покупка, превоз, дистрибуция или употреба на националния пазар. Разпоредбите на настоящия параграф не са пречка за прилагането на различни тарифи по отношение на вътрешния транспорт, основани изключително на стопанското използване на транспортните средства, а не на произхода на продукта.

3. Нито една страна не може да установява или запазва в сила каквито и да било вътрешни нормативни актове, отнасящи се до смесването, преработването или употребата на продукти в определени количества или съотношения, които пряко или косвено биха изисквали определено количество или част от продукта, предмет на въпросния нормативен акт, да бъде доставяно от национални източници. Освен това нито една страна не може да прилага по какъвто и да било друг начин вътрешни количествени правила с цел предоставяне на защита на своето национално производство.

4. Разпоредбите на настоящия член не възпрепятстват изплащането на субсидии изключително на националните производители, включително плащания на националните производители, произтичащи от постъпления от вътрешни данъци или налози, прилагани в съответствие с разпоредбите на настоящия член и субсидиране, под формата на закупуване на национални продукти от държавните органи или плащания в подкрепа на националното производство.

5. Разпоредбите на настоящия член не се прилагат за законови и подзаконови актове, процедури или практики, свързани с обществените поръчки.

6. Разпоредбите на настоящия член се прилагат, без да се засяга прилагането на главата от настоящото споразумение относно мерките за защита на търговията.

Член 20

Сигурност на прехраната

Ако се окаже, че прилагането на настоящото споразумение води до затруднения по отношение на наличността или достъпа до хранителни продукти, необходими за гарантиране на сигурността на прехраната, и когато тази ситуация предизвиква или е възможно да предизвика сериозни затруднения за страната по споразумението Гана, тя може да предприеме подходящи мерки в съответствие с процедурите, установени в член 25.

Член 21

Специални разпоредби относно административното сътрудничество

1. Страните се споразумяват, че административното сътрудничество е от съществено значение за прилагането и контрола на преференциалното третиране, предвидено съгласно настоящия дял, и подчертават своята ангажираност в борбата с нередностите и измамите в митническата област и свързаните с нея въпроси.

2. В случаите, в които едната страна е установила въз основа на обективна информация липса на административно сътрудничество и/или нередности или измами, същата страна може да спре предоставянето на съответното преференциално третиране на въпросния(те) продукт(ти) в съответствие с настоящия член.

3. За целите на настоящия член липса на административно сътрудничество означава, inter alia:

За целите на настоящия член установяване на нередности или измами може да има, inter alia, в случаите на бързо увеличаване, без допълнително обяснение, на вноса на стоки, надвишаващи обичайното равнище на производство и капацитета за износ на другата страна, свързано с обективна информация за нередности или измами.

4. Прилагането на спиране е обусловено от следните условия:

5. В момента на изпращане на нотификацията до Комитета по СИП съгласно параграф 4, буква a) на този член, съответната страна публикува известие за вносителите в своя Официален вестник. Известието за вносителите посочва, че е налице установена въз основа на обективна информация за съответния продукт липса на административно сътрудничество и/или за нередности или измами.

Член 22

Отстраняване на административни грешки

В случай на грешка от страна на компетентните органи при управлението на преференциалните системи при износ, и по-специално при прилагането на разпоредбите, свързани с определянето на понятието „продукти с произход“ и на методите за административно сътрудничество, когато тази грешка води до последствия по отношение на вноса и износа, страната, изправена пред такива последствия, може да поиска от Комитета по СИП да разгледа възможностите за приемане на всички подходящи мерки с оглед разрешаване на възникналия проблем.

ГЛАВА 2

Инструменти за търговска защита

Член 23

Антидъмпингови и изравнителни мерки

1. При спазване на разпоредбите на настоящия член нищо в настоящото споразумение не възпрепятства страната по споразумението ЕО или Гана да приемат антидъмпингови или изравнителни мерки в съответствие с приложимите споразумения в рамките на СТО. За целите на настоящия член произходът се определя в съответствие с непреференциалните правила за произход на страните.

2. Преди налагане на окончателните антидъмпингови или изравнителни мита страните разглеждат възможността за намиране на конструктивни решения в съответствие с предвиденото в приложимите споразумения в рамките на СТО. По-специално за тази цел те могат да провеждат подходящи консултации.

3. Страната по споразумението ЕО нотифицира Гана за получаването на всяка надлежно подкрепена с документи жалба, преди да започне разследване.

4. Разпоредбите на настоящия член се прилагат за всички разследвания, започнати след влизането в сила на настоящото споразумение.

5. Разпоредбите на настоящото споразумение относно механизма на уреждане на спорове не се прилагат по отношение на разпоредбите на настоящия член.

Член 24

Многостранни защитни мерки

1. При спазване на разпоредбите на настоящия член настоящото споразумение по никакъв начин не възпрепятства страната по споразумението Гана и страната по споразумението ЕО да предприемат мерки в съответствие с член XIX от ГАТТ от 1994 г., Споразумението за защитните мерки и член 5 от Споразумението за селското стопанство на СТО. За целите на настоящия член произходът се определя в съответствие с непреференциалните правила за произход на страните.

2. Без да се засягат разпоредбите на параграф 1, предвид общите цели за развитие на настоящото споразумение и малкия мащаб на икономиката на Гана, страната по споразумението ЕО ще изключи вноса от Гана от налагането на каквито и да било мерки, предприети съгласно член XIX от ГАТТ от 1994 г., съгласно Споразумението за защитните мерки и член 5 от Споразумението на СТО за селското стопанство.

3. Разпоредбите на параграф 2 ще се прилагат в течение на пет години, считано от датата на влизане в сила на настоящото споразумение. Не по-късно от 120 дни преди края на този период Комитетът по СИП ще направи преглед на прилагането на тези разпоредби, като отчита нуждите за развитие на Гана, с цел да определи дали е целесъобразно срокът на тяхното прилагане да бъде допълнително удължен.

4. Разпоредбите на настоящото споразумение относно механизма на уреждане на спорове не се прилагат по отношение на разпоредбите на параграф 1.

Член 25

Двустранни защитни мерки

1. След като е разгледала алтернативните възможности за решение, всяко от страните може да наложи защитни мерки за ограничен период, които могат да предоставят дерогация от разпоредбите на глава 1, членове 12 и 13, при условията и в съответствие с процедурите, определени в настоящия член.

2. Защитните мерки, посочени в параграф 1, могат да се налагат, когато продукт с произход от една от страните се внася на територията на другата страна в такива завишени количества и при такива условия, че този внос причинява или застрашава да причини:

3. Посочените в настоящия член защитни мерки не надхвърлят необходимото за отстраняване или предотвратяване на сериозната вреда или смущенията, както са определени в параграфи 2, 4 и 5, буква б). Тези защитни мерки на страната вносител могат да се изразяват единствено в една от или комбинация от следните мерки:

4. Без да се засягат разпоредбите на параграфи 1, 2 и 3, в случаите когато даден продукт с произход от Гана се внася в такива завишени количества и при такива условия, че този внос причинява или застрашава да причини някое от положенията, описани в параграф 2, букви а), б) и в), по отношение на един или повече от най-отдалечените региони на страната по споразумението ЕО, страната по споразумението ЕО може да предприеме мерки за надзор или защитни мерки, ограничени до този(тези) засегнат(и) регион(и), в съответствие с процедурите, определени в параграфи 6—9.

Въпреки това, със съгласието на двете страни този срок може да бъде удължен, когато въпреки потенциала за развитие на промишлеността и реално положените усилия, тази цел не е постигната по-специално поради световната икономическа конюнктура или сериозни сътресения, засягащи Гана.

7. За целите на прилагането на предходните параграфи се прилагат следните разпоредби:

8. В случаите в които извънредни обстоятелства налагат предприемане на незабавни мерки, засегнатата страна вносител, независимо дали се касае за страната по споразумението ЕО или за страната по споразумението Гана може да приеме мерките, предвидени в параграфи 3, 4 и/или 5, временно, без да спазва изискванията на параграф 7. Подобни действия могат да бъдат предприети за период с максимална продължителност 180 дни, в случаите, когато мерките са приети от страната по споразумението ЕО, и 200 дни, когато мерките са приети от страната по споразумението Гана или когато мерките, приети от ЕО, са ограничени до територията на един или повече от нейните най-отдалечени региони. Продължителността на прилагане на всяка подобна временна мярка се разглежда като част от първоначалния срок и всяко негово продължаване съгласно параграф 6. При приемането на подобни временни мерки се вземат предвид интересите на всички засегнати страни. Засегнатата страна вносител информира другата засегната страна и незабавно отнася въпроса за разглеждане от Комитета по СИП.

9. В случай че страна вносител подложи вноса на даден продукт на административна процедура, имаща за цел бързото предоставяне на информация относно тенденциите в търговските потоци, които могат да предизвикат проблемите, посочени в настоящия член, тя незабавно уведомява Комитета по СИП за това.

10. Не се допуска позоваване на споразуменията в рамките на СТО с цел да се попречи на някоя от страните да приеме защитни мерки, съобразени с разпоредбите на настоящия член.

Член 26

Сътрудничество

1. Страните признават значението на сътрудничеството по отношение на инструментите за търговска защита..

2. Страните се договарят да си сътрудничат в съответствие с разпоредбите на член 4, включително посредством улесняване на прилагането на мерки за помощ, по-специално в следните области:

ГЛАВА 3

Митнически режим и улесняване на търговията

Член 27

Цели

1. Страните признават важната роля на митническите въпроси и на улесняването на търговията в променящия се контекст на световната търговия. Страните се договарят да засилят сътрудничеството помежду си в тази област, с цел да гарантират, че приложимите законодателство и процедури, както и административният капацитет на съответните администрации, отговарят на поставените цели по отношение на ефективния контрол и улесняването на търговския обмен и допринасят за насърчаване на развитието и регионалната интеграция между държавите, подписали настоящото споразумение.

2. Страните се договарят, че по никакъв начин няма да бъдат засегнати законните цели на обществената политика, в това число и тези, свързани със сигурността и с предотвратяването на измамите.

3. Страните се задължават да осигурят свободното движение на стоките, влизащи в приложното поле на настоящото споразумение, на съответните свои територии.

Член 28

Митническо и административно сътрудничество

1. С цел да се гарантира спазването на разпоредбите на настоящия дял и да се изпълнят ефикасно определените в член 27 цели, страните:

2. Независимо от параграф 1, администрациите на двете страните предоставят административна взаимопомощ в митническата област в съответствие с разпоредбите на протокола за административната взаимопомощ в митническата област.

Член 29

Законодателство и митнически процедури

1. Страните се договарят, че съответните им търговски и митнически законодателства и техните процедури се основават на международните инструменти и стандарти в митническата и търговската област, и по-конкретно на основните елементи от преразгледаната Конвенция от Киото за опростяване и уеднаквяване на митническите процедури, рамката от стандарти на СМО за сигурност и улесняване на глобалната търговия, образеца за данни на СМО и Конвенцията за хармонизираната система за описание и кодиране на стоките („ХС“).

Страните осигуряват свободния транзит на стоки през тяхна територия при спазване на най-подходящия за целта маршрут.

Евентуалните ограничения, проверки или изисквания трябва да преследват законна цел на обществената политика и да са недискриминационни, пропорционални и прилагани по еднакъв начин.

Без да се засяга провеждането на законни митнически проверки, страните предоставят на транзитните стоки към или от територията на другата страна, третиране, което е не по-малко благоприятно от третирането, предоставено на стоките от местния пазар, при износа, вноса и тяхното движение.

Страните въвеждат режими на превоз под митнически контрол, които позволяват транзита на стоки, без да е необходимо да бъдат заплащани мита и други такси, при условие че бъдат представени подходящи гаранции.

Страните се стремят да насърчават и прилагат регионални режими на транзит с цел намаляване на пречките пред търговията.

Страните използват международните стандарти и инструменти в областта на транзита на стоки.

Страните осигуряват сътрудничеството и координацията между съответни институции на тяхната територия за улесняване на трафика при транзит и насърчаване на трансграничното сътрудничество.

2. С цел да се подобрят работните методи, както и да се следи за спазване на принципите на недискриминация, прозрачност, ефикасност, почтеност и отговорност, страните се ангажират да:

Член 30

Отношения с бизнес средите

Страните постигат съгласие относно необходимостта от:

Член 31

Митническо остойностяване

1. Член VII от ГАТТ от 1994 г. и Споразумението на СТО за прилагане на член VII от ГАТТ от 1994 г. уреждат правилата за митническото остойностяване, прилагани по отношение на взаимната търговия между страните.

2. Страните си сътрудничат с оглед на постигането на общ подход по въпросите, свързани с митническото остойностяване.

Член 32

Регионална интеграция в Западна Африка

Страните се договарят да работят за постигане на напредък по митническите реформи, имащи за цел улесняване на търговския обмен в регионалната рамка на Западна Африка.

Член 33

Продължаване на преговорите по митническите въпроси и улесняването на търговията

В рамките на преговорите за цялостно СИП страните се договарят да продължат преговорите по настоящата глава, с цел тя да бъде допълнена съобразно регионалната рамка.

Член 34

Специален комитет по митническите въпроси и улесняването на търговията

В рамките на Комитета по СИП страните ще създадат Специален комитет по митническите въпроси и улесняването на търговията, който ще бъде съставен от техни представители. Този комитет ще докладва на Комитета по СИП. В него ще се обсъждат всички митнически въпроси, които могат да улеснят търговския обмен между страните, и ще се наблюдава прилагането и управлението на настоящата глава, както и прилагането на правилата относно произхода.

Член 35

Сътрудничество

1. Страните признават важността на сътрудничеството по митническите въпроси и улесняването на търговията за прилагането на настоящото споразумение.

2. Страните се договарят да си сътрудничат в съответствие с разпоредбите на член 4, включително посредством улесняване на прилагането на мерки за подпомагане, по-специално в следните области:

ГЛАВА 4

Технически пречки пред търговията и санитарни и фитосанитарни мерки

Член 36

Многостранни задължения и общ контекст

Страните отново потвърждават своите права и задължения в рамките на Споразуменията в рамките на СТО, и по-специално споразуменията на СТО за санитарни и фитосанитарни мерки (наричано по-долу „Споразумение СФС“) и за техническите пречки пред търговията (наричано по-долу „Споразумение ТПТ“). Също така страните отново потвърждават своите права и задължения съгласно Международната конвенция за растителна защита (МКРЗ), Codex Alimentarius (Кодекса за храните) и Световната организация за здравеопазване на животните (OIE).

Страните отново потвърждават своя ангажимент да подобряват общественото здраве в Гана, по-специално посредством укрепване на капацитета си за идентифициране на несъответстващи на изискванията продукти.

Тези ангажименти, права и задължения направляват действията, предприемани от страните съгласно настоящата глава.

Член 37

Цели

Настоящата глава има за цел да улесни търговията със стоки между страните, да увеличи способността им за идентифициране, предотвратяване и премахване на ненужните пречки пред търговията, произтичащи от технически правила, стандарти и процедури за оценяване на съответствието, прилагани от една от страните, като същевременно се съхранява способността на страните да опазват общественото здраве, животните и растенията.

Член 38

Приложно поле и определения

1. Разпоредбите на настоящата глава се прилагат по отношение на техническите правила и стандарти, както и по отношение на процедурите за оценяване на съответствието, определени в споразумението на СТО за ТПТ, и на санитарните и фитосанитарните мерки, (наричани по-долу „Стандарти СФС“), определени в споразумението на СТО за СФС, доколкото същите засягат търговския обмен между страните.

2. За целите на настоящата глава и ако не е предвидено друго, се прилагат определенията от споразумението СФС на СТО и споразумението ТПТ на СТО, Codex Alimentarius, МКРЗ и на OIE, включително при всяко позоваване на „продукти“ в настоящата глава.

Член 39

Компетентни власти

Властите на двете страни, които са компетентни относно прилагането на мерките, предвидени в настоящата глава, са описани в допълнение II.

В съответствие с член 41 страните се информират взаимно и своевременно за всяка съществена промяна в компетентните власти, посочени в допълнение II. Комитетът по СИП приема всички необходими изменения в допълнение II.

Член 40

Определяне на санитарните и фитосанитарните зони

По отношение на условията за внос, страните могат да предлагат и да определят за всеки отделен случай зони с определен санитарен и фитосанитарен статус, като се позовават на член 6 от споразумението СФС на СТО.

Член 41

Прозрачност на условията за търговия и обмена на информация

1. Страните се информират взаимно за всяка промяна в своите технически правила относно продуктите (по-специално живи животни и растения).

2. Страните се договарят да се информират взаимно и своевременно в писмен вид относно предприетите мерки за забрана на вноса на стоки с цел решаването на проблем, имащ отношение към здравето (общественото здраве, здравето на животните или на растенията), превенцията и околната среда, в съответствие с препоръките, предвидени в споразумението за СФС.

3. Страните се договарят да обменят информация с оглед осъществяване на сътрудничество, така че техните продукти да отговарят на техническите правила и стандарти, които се изискват за получаване на достъп до пазарите на всяка една от тях.

4. Страните ще осъществяват и пряк обмен на информация в други области, за които и двете страни смятат, че могат да са от значение за техните търговски отношения, включително и по въпросите, свързани със сигурността на прехраната, внезапното възникване на болести по животните и растенията, научните становища и други значителни събития, свързани с безопасността на продуктите. По-специално страните поемат ангажимент да се информират взаимно, когато прилагат принципа на определяне на санитарни и фитосанитарни зони, както е предвидено в член 6 от споразумението СФС.

5. Страните се договарят да обменят информация по отношение на епидемиологичното наблюдение на болестите по животните. По отношение на фитосанитарната защита страните ще обменят също така информация за появата на паразити, за които е известно, че представляват непосредствена опасност за другата страна.

6. Страните се договарят да си сътрудничат с оглед тяхното бързо и взаимно предупреждаване, когато нови регионални правила могат да окажат отражение върху търговията между тях.

Член 42

Сътрудничество в рамките на международните органи

Страните се договарят да си сътрудничат в рамките на международни органи по стандартизация, включително да улесняват участието на представители на страната по споразумението Гана в заседанията на тези органи.

Член 43

Сътрудничество

1. Страните признават значението на сътрудничеството в областите на техническите правила, стандартите и оценяването на съответствието, както и по отношение на санитарните и фитосанитарни мерки, с оглед постигане на целите на настоящото споразумение.

2. Страните се договарят да си сътрудничат, в съответствие с разпоредбите на член 4, с оглед подобряване на качеството и конкурентоспособността на продуктите с приоритетно значение за Гана и достъпа до пазара на Европейската общност, включително посредством прилагането на мерки, по-специално за финансово подпомагане, в следните области:

ДЯЛ IV

УСЛУГИ, ИНВЕСТИЦИИ И СВЪРЗАНИ С ТЪРГОВИЯТА ПРАВИЛА

Член 44

Като се основават на Споразумението от Котону, страните се ангажират да си сътрудничат по отношение на мерките, необходими с оглед на сключването в най-кратки срокове на цялостно СИП между целия регион на Западна Африка и ЕО в следните области:

Страните ще предприемат всички необходими мерки за насърчаване на сключването на цялостно споразумение за икономическо сътрудничество между региона на Западна Африка и ЕО преди края на 2008 г.

Страните подкрепят провеждането на преговори за цялостно СИП по тези въпроси, както и по всеки друг въпрос, за които успеят да постигнат съгласие, въз основа на пътната карта ЕО — региона на Западна Африка и процесите, последвали нейното приемане. Те приветстват възприемането на двустепенен подход, като се започне с формулирането и прилагането на регионални политики и изграждането на капацитет на регионално равнище, и се пристъпи на по-късен етап към задълбочаване на договорения между ЕО и региона на Западна Африка търговски режим в тези области.

Настоящият член по никакъв начин не засягат позициите на регионалните организации по горните въпроси.

ДЯЛ V

ПРЕДОТВРАТЯВАНЕ И УРЕЖДАНЕ НА СПОРОВЕ

ГЛАВА 1

Цел и приложно поле

Член 45

Цел

Целта на настоящия дял е предотвратяване и уреждане на споровете, които биха могли да възникнат между страните, с оглед постигане, в рамките на възможното, на взаимно приемливо решение.

Член 46

Приложно поле

1. Настоящият дял се прилага по отношение на всеки спор, свързан с тълкуването или прилагането на настоящото споразумение, с изключение на разпоредбите на дял II и освен когато изрично не е предвидено друго.

2. Независимо от параграф 1, процедурата, предвидена в член 98 от Споразумението от Котону, се прилага в случай на спор във връзка с финансирането на сътрудничеството за развитие, предвидено в Споразумението от Котону.

ГЛАВА 2

Консултации и медиация

Член 47

Консултации

1. Страните полагат усилия за разрешаване на споровете, посочени в член 46, като започват добросъвестни консултации с цел постигане на взаимно приемливо решение.

2. Всяка страна може да поиска провеждане на консултации, като изпрати до другата страна писмено искане, с копие до Комитета по СИП, като посочи спорната мярка и разпоредбите от споразумението, с които смята, че мярката не е съобразена.

3. Консултациите започват в рамките на 40 дни от датата на подаване на искането. Те се считат за приключени след изтичане на 60 дни от датата на подаване на искането, освен ако двете страни не се договорят да ги продължат. Информацията, обменена по време на консултациите, остава поверителна.

4. При неотложни случаи, по-конкретно тези, които са свързани с малотрайни или сезонни стоки, консултациите започват в рамките на 15 дни от датата на подаване на искането и се считат за приключени след изтичане на 30 дни от датата на подаване на искането.

5. Ако консултациите не са проведени в срока, установен в параграф 3 или параграф 4, или ако консултациите са приключили без да се стигне до взаимно приемливо решение, страната подала искането за започване на процедурата, може да поиска съставянето на арбитражен комитет в съответствие с член 49.

Член 48

Медиация

1. Ако след консултациите страните не достигнат до взаимно приемливо решение, те могат по взаимно съгласие да използват медиатор. Медитацията ще има за предмет същите въпроси, които са посочени в искането за провеждане на консултации, освен ако страните не решат друго.

2. Ако страните не се споразумеят за избора на медиатор в рамките на десет дни след предаването на искането за медиация, председателят на Комитета по СИП или негов представител определя медиатор чрез жребий сред посочените в списъка по член 64 лица, които не са граждани на никоя от страните. Изборът се прави в рамките на 20 дни от датата на подаване на искането за медиация в присъствието на представител на всяка от страните. Медиаторът насрочва среща със страните не по-късно от 30 дни след избирането си. Медиаторът получава представените от всяка страна изложения не по-късно от 15 дни преди срещата и обявява становището си не по-късно от 45 дни след избирането си.

3. В своето становище медиаторът може да отправи препоръки за начина на разрешаване на спора, които да бъдат в съответствие с разпоредбите на член 53. Становището на медиатора не е обвързващо.

4. Страните могат да се споразумеят за промяна на сроковете, посочени в параграф 2. Медиаторът също може да реши да промени тези срокове, по искане на някоя от страните или по своя собствена инициатива, в зависимост от конкретните трудности, с които се е сблъскала засегнатата страна, или от сложността на случая.

5. Процедурите по медиация, и по-специално обменената информация и позициите, заети от страните по време на тези процедури, остават поверителни.

ГЛАВА 3

Процедури по уреждане на спорове

Раздел I

Арбитражна процедура

Член 49

Започване на арбитражна процедура

1. Ако страните не успеят да решат своя спор чрез използване на консултации, както е предвидено в член 47, или чрез медиация, както е предвидено в член 48, страната, подала искането за започване на процедурата, може да поиска съставянето на арбитражен комитет.

2. Искането за съставяне на арбитражен комитет се отправя в писмен вид до страната, срещу която е подадено искането за започване на процедурата, и до Комитета по СИП. В искането си страната, подала искането за започване на процедурата, уточнява конкретните мерки, които са предмет на спора, и обяснява причините, поради които тези мерки нарушават разпоредбите на настоящото споразумение.

Член 50

Съставяне на арбитражен комитет

1. Арбитражният комитет се състои от трима арбитри.

2. В рамките на 10 дни от датата на предаване на Комитета по СИП на искането за съставяне на арбитражен комитет, страните провеждат консултации, за да постигнат съгласие относно състава на арбитражния комитет.

3. В случай че страните не успеят да постигнат съгласие относно състава на арбитражния комитет в срока, посочен в параграф 2, всяка от страните може да поиска от председателя на Комитета по СИП или от негов представител да избере тримата членове на арбитражния комитет чрез жребий от списъка, изготвен съгласно член 64, като един от тези членове се избира измежду лицата, определени от страната, подала искането за започване на процедурата, втори — измежду лицата, определени от страната, срещу която е подадено искането за започване на процедурата, а третият — измежду лицата, определени от двете страни да председателстват заседанията. Ако страните се споразумеят за избора на един или повече от членовете на арбитражния комитет, последният член или останалите членове се избират по същата процедура.

4. Председателят на Комитета по СИП или неговият представител избира арбитрите в рамките на пет дни от датата на посоченото в параграф 3 искане, направено от едната или другата страна, в присъствието на представител на всяка от страните.

5. Датата на съставяне на арбитражния комитет е датата, на която тримата арбитри се считат за избрани.

Член 51

Междинен доклад на арбитражния комитет

Арбитражният комитет предоставя на страните междинен доклад, съдържащ както описателна част, така и неговите констатации и заключения, като правило не по-късно от 120 дни след съставянето на арбитражния комитет. Всяка от страните може, в рамките на петнадесет дни от предаването на междинния доклад от страна на арбитражния комитет, да му предостави в писмен вид бележките си по конкретни аспекти на междинния доклад.

Член 52

Решение на арбитражния комитет

1. Арбитражният комитет предоставя своето решение на страните и на Комитета по СИП не по-късно от 150 дни от датата на съставяне на арбитражния комитет. Ако председателят на арбитражния комитет счете, че този срок не може да бъде спазен, той уведомява за това писмено страните и Комитета по СИП, като посочва причините за закъснението и датата, на която комитетът предвижда да приключи своята работа. При всички случаи арбитражното решение следва да бъде постановено в срок от 180 дни от датата на съставяне на арбитражния комитет.

2. При неотложни случаи, включително тези, които са свързани с малотрайни и сезонни стоки, арбитражният комитет прави всичко необходимо, за да се произнесе в рамките на 75 дни от датата на своето съставяне. При никакви обстоятелства той не трябва да се произнесе след изтичане на 90 дни от датата на своето съставяне. В рамките на десет дни от своето съставяне арбитражният комитет може да се произнесе с предварително решение за това дали смята случая за неотложен.

3. Всяка страна може да поиска от арбитражния комитет да изготви препоръки за начина, по който страната, срещу която е подадено искането за започване на процедурата, би могла да осъществи изпълнението.

Раздел II

Изпълнение

Член 53

Изпълнение на решението на арбитражния комитет

Всяка страна предприема всички необходими мерки, за да изпълни решението на арбитражния комитет, като страните полагат усилия да се договорят за взаимно приемлив срок за изпълнение на решението.

Член 54

Разумен срок за изпълнение

1. Не по-късно от 30 дни след като страните бъдат уведомени за решението на арбитражния комитет, страната, срещу която е подадено искането за започване на процедурата, уведомява страната, подала искането за започване на процедурата, както и Комитета по СИП, за срока, който ще ѝ бъде необходим за изпълнение (наричан по-долу „разумен срок“).

2. В случай на несъгласие между страните за това кое представлява разумен срок за изпълнение на решението на арбитражния комитет, страната, подала искането за започване на процедурата, подава, в рамките на 20 дни от уведомлението, направено от страната, срещу която е подадено искането за започване на процедурата, писмено искане до арбитражния комитет да определи продължителността на разумния срок. За това искане едновременно се уведомяват другата страна по споразумението и Комитетът по СИП. Арбитражният комитет съобщава своето решение на страните и на Комитета по СИП в рамките на 30 дни от отправяне на искането.

3. При определяне на продължителността на разумния срок арбитражният комитет взема предвид времето, от което страната, срещу която е подадено искането за започване на процедурата, нормално би имала нужда за приемане на законодателни или административни мерки, съпоставими с тези, които страната, срещу която е подадено искането за започване на процедурата, смята за необходими, за да се осигури изпълнението. Арбитражният комитет може също така да вземе предвид ограничения, които могат да се отразят неблагоприятно на приемането на необходимите мерки от страната, срещу която е подадено искането за започване на процедурата.

4. В случай на невъзможност първоначално съставеният комитет или някои от неговите членове да заседават отново, ще се прилагат процедурите, посочени в член 50. Срокът за постановяване на решението е 45 дни, считано от датата на отправяне на искането, посочено в параграф 2.

5. Разумният срок може да бъде удължен по взаимно съгласие на страните.

Член 55

Преразглеждане на мерките, предприети за изпълнение на решението на арбитражния комитет

1. Страната, срещу която е подадено искането за започване на процедурата, уведомява другата страна и Комитета по СИП преди изтичане на разумния срок за мерките, които е предприела, за да изпълни арбитражното решение.

2. В случай на несъгласие между страните относно съвместимостта на мерките, нотифицирани съгласно параграф 1, с разпоредбите на настоящото споразумение, страната, подала искането за започване на процедурата, може да поиска в писмен вид от арбитражния комитет да се произнесе по въпроса. В искането се уточняват конкретните спорни мерки и се обясняват причините, поради които те са несъвместими с разпоредбите на настоящото споразумение. Арбитражният комитет съобщава своето решение в рамките на 90 дни от датата на отправяне на искането. При неотложни случаи, включително по-специално тези, които са свързани с малотрайни и сезонни стоки, арбитражният комитет съобщава решението си в срок от 45 дни от датата на отправяне на искането.

3. В случай на невъзможност първоначално съставеният специален комитет или някои от неговите членове да заседават отново, се прилагат процедурите, посочени в член 50. Срокът за нотифициране на решението е 105 дни, считано от датата на отправяне на искането, посочено в параграф 2.

Член 56

Временни мерки в случай на неизпълнение

1. Ако страната, срещу която е подадено искането за започване на процедурата, не уведоми преди изтичането на разумния срок за мерките, които е предприела, за да изпълни решението на арбитражния комитет, или ако той постанови, че мерките, за които е уведомен съгласно член 55, параграф 1, са несъвместими със задълженията на посочената страна по смисъла на разпоредбите, предвидени в член 53, страната, срещу която е подадено искането за започване на процедурата, трябва да направи предложение за временна компенсация, ако страната, подала искането за започване на процедурата, поиска това.

2. Ако страните не се договорят за компенсация в рамките на 30 дни след края на разумния срок или от решението на арбитражния комитет, предвидено в член 55, според което взетите мерки за изпълнение са несъвместими с разпоредбите, предвидени в член 53, страната, подала искането за започване на процедурата, има право да предприеме подходящи мерки, след като уведоми другата страна. При приемането на тези мерки страната, подала искането за започване на процедурата, се стреми да избере мерки, които засягат във възможно най-малка степен постигането на целите на настоящото споразумение, и взема предвид отражението им върху икономиката на страната, срещу която е подадено искането за започване на процедурата.

При всички положения подходящите мерки, предприети съгласно настоящия параграф, не засягат предоставянето на помощ за развитието на Гана.

3. Страната по споразумението EO ще проявява умереност, когато отправя искания за компенсация или предприема подходящи мерки в съответствие с параграфи 1 и 2 и ще взема предвид положението на развиваща се държава на страната по споразумението Гана.

4. Подходящите мерки или компенсацията имат временен характер и се прилагат само докато мярката, за която е установено, че нарушава разпоредбите на член 53, не бъде отменена или изменена така, че да бъде в съответствие с посочените разпоредби, или докато страните не постигнат съгласие за уреждане на своя спор.

Член 57

Преглед на мерките за изпълнение, последвали приемането на подходящи мерки

1. Страната, срещу която е подадено искането за започване на процедурата, нотифицира другата страна и Комитета по СИП за мерките, които е предприела, за да изпълни решението на арбитражния комитет, и в нотификацията отправя искане към страната, подала искането за започване на процедурата, за прекратяване на прилагането на подходящите мерки.

2. Ако страните не постигнат съгласие относно съвместимостта на нотифицираните мерки с разпоредбите на настоящото споразумение в рамките на 30 дни от датата на представяне на нотификацията, страната, подала искането за започване на процедурата, се обръща с писмено искане до арбитражния комитет да се произнесе по въпроса. За това искане се нотифицират другата страна и Комитетът по СИП. Решението на арбитражния комитет се съобщава на страните и на Комитета по СИП в рамките на 45 дни от подаване на искането. Ако арбитражният комитет постанови, че дадени мерки, предприети за изпълнение, не са съобразени с разпоредбите на настоящото споразумение, той решава дали страната, подала искането за започване на процедурата, може да продължи да прилага подходящи мерки. Ако арбитражният комитет постанови, че дадени мерки, предприети за изпълнение, са съобразени с разпоредбите на настоящото споразумение, прилагането на подходящите мерки се прекратява.

3. В случай на невъзможност първоначално съставеният арбитражен комитет или някои от неговите членове да заседават отново, се прилагат процедурите, посочени в член 50. Срокът за нотифициране на решението е 60 дни, считано от датата на подаване на искането, посочено в параграф 2.

Раздел III

Общи разпоредби

Член 58

Взаимно приемливо решение

По смисъла на настоящия дял страните могат по всяко време да стигнат до взаимно приемливо решение по спор между тях. Те уведомяват Комитета по СИП за постигнатото съгласие по такова решение. С приемането на взаимно приемливо решение процедурата се прекратява.

Член 59

Процедурен правилник

1. Процедурите за уреждане на спорове, предвидени в глава III от настоящия дял, се уреждат с процедурния правилник, който ще бъде приет от Комитета по СИП три месеца след съставянето му.

2. Заседанията на арбитражния комитет са публични в съответствие с процедурния правилник, освен ако арбитражният комитет не реши друго по собствена инициатива или по искане на страните.

Член 60

Обща и техническа информация

По искане на някоя от страните или по собствена инициатива арбитражният комитет може да получи информация от всякакъв източник, включително и от страни по спора, ако сметне това за необходимо за целите на арбитражната процедура. Арбитражният комитет е също така оправомощен да търси становището на експерти, ако сметне това за необходимо. Заинтересованите страни имат право, в качеството си на amicus curiae (приятели на съда), да представят на арбитражния комитет писмени становища в съответствие с процедурния правилник. Всяка информация, получена по този начин, трябва да бъде доведена до знанието на всяка от страните и подлежи на коментар от тяхна страна.

Член 61

Език на становищата

Писмените и устните становища се представят на някой от официалните езици на страните. Въпреки това страните ще полагат усилия в границите на възможното да възприемат като общ работен език един от общите официални езици на двете страни, и по-специално ще вземат предвид положението на развиваща се държава на страната по споразумението Гана, по-специално по отношение на трудностите, свързани с превода.

Член 62

Правила за тълкуване

Арбитражният комитет се задължава да тълкува разпоредбите на настоящото споразумение в съответствие с обичайните правила за тълкуване на международното публично право, включително на Виенската конвенция за правото на договорите. Решенията на арбитражния комитет не могат да увеличават или намаляват правата и задълженията, предвидени в разпоредбите на настоящото споразумение.

Член 63

Решения на арбитражния комитет

1. Арбитражният комитет се стреми да взема своите решения с консенсус. Ако вземането на решение с консенсус обаче се окаже невъзможно, спорният въпрос се решава с мнозинство на гласовете. Независимо от това, особените мнения на арбитри в никакъв случай не се публикуват.

2. В решението се излагат констатациите по съществото на спора, приложимостта на съответните разпоредби от настоящото споразумение и логиката, на която са подчинени констатациите и заключенията, до които е достигнал арбитражният комитет. Комитетът по СИП оповестява арбитражното решение публично, освен ако не реши друго.

ГЛАВА 4

Общи разпоредби

Член 64

Списък с арбитри

1. Най-късно три месеца, считано от началната дата на временното прилагане на настоящото споразумение, Комитетът по СИП съставя списък с 15 лица, които желаят и са способни да изпълняват функцията на арбитри. Всяка страна избира пет лица, които са способни да изпълняват функцията на арбитри. Двете страни постигат съгласие и за избора на пет лица, които не са граждани на нито една от тях и които биха могли да бъдат поканени да председателстват арбитражния комитет. Комитетът по СИП следи за това местата в списъка да бъдат винаги попълнени.

2. Арбитрите притежават специализирани познания или опит в областта на правото и международната търговия. Те са независими, изпълняват функциите си в качеството си на частни лица и не приемат инструкции от организация или правителство, нито пък са свързани с администрацията на някоя от страните, и спазват Етичния кодекс, приложен към процедурния правилник.

3. Комитетът по СИП може да изготви допълнителен списък с 15 лица, притежаващи специализирани познания за определен сектор, представляващи интерес във връзка със специфични въпроси, попадащи в обхвата на етапното СИП. В случай, че се наложи да се прибегне до процедурата за избор по член 50, параграф 2, председателят на Комитета по СИП може да използва със съгласието на двете страни този списък по сектори.

Член 65

Връзка със задълженията в рамките на СТО

1. Арбитражните органи, създадени съгласно настоящото споразумение, не разглеждат спорове относно правата и задълженията на всяка от страните, произтичащи от СТО.

2. Използването на разпоредбите за уреждане на спорове от настоящото споразумение не засяга действия, предприети в рамките на СТО, включително действия по уреждане на спорове. Въпреки това, когато някоя страна е започнала процедура за уреждане на спор по отношение на определена мярка на основание на член 49, параграф 1 или на основание на Споразумението за създаване на СТО, тя не може да предприема процедура за уреждане на спор относно същата мярка пред другата организация, докато не приключи първата процедура. За целите на настоящия параграф се счита, че страна по споразумението е предприела процедура за уреждане на спор на основание на Споразумението за създаване на СТО от момента, в който тя е представила искане за съставяне на специална група от заседатели (панел) на основание член 6 от Договореността относно правилата и процедурите за уреждане на спорове на СТО.

3. Настоящото споразумение не възпрепятства страните да прилагат преустановяване на задълженията, разрешени от Органа за уреждане на спорове на СТО.

Член 66

Срокове

1. Сроковете, определени в настоящия дял, включително сроковете, в които арбитражните комитети трябва да нотифицират своите решения, се пресмятат в календарни дни от деня, който следва акта или действието, за които се отнасят.

2. Всеки срок, предвиден в настоящия дял, може да бъде удължен по взаимно съгласие на страните.

Член 67

Изменение на дял V

Инициатива за искане за изменение на дял V има както на Комитета по СИП, така и всяка от страните. Исканията за изменение се разглеждат от Комитета по СИП. Изменението влиза в сила след одобрението му от страните.

ДЯЛ VI

ОБЩИ ИЗКЛЮЧЕНИЯ

Член 68

Клауза за общи изключения

При условие че се спазва изискването подобни мерки да не се прилагат по начин, който би представлявал средство за произволна или неоправдана дискриминация между страните, които трябва да са поставени предимно при равни условия, или средство за прикрито ограничаване на обмена на продукти и услуги или на правото на установяване, никоя от разпоредбите на настоящото споразумение не може да се тълкува по начин, който възпрепятства приемането или прилагането от страните на мерки, които:

Член 69

Изключения в интерес на сигурността

1. Никоя от разпоредбите на настоящото споразумение не може да се тълкува:

2. Страните се информират във възможно най-голяма степен за мерките, приети съгласно параграф 1, букви б) и в), както и за прекратяването на тяхното прилагане.

Член 70

Данъчна политика

1. Никоя от разпоредбите на настоящото споразумение или на което и да било споразумение, прието по силата на настоящото, не може да се тълкува като възпрепятстваща страните при прилагането на съответните разпоредби на данъчното им законодателство да правят разграничение между данъкоплатците, които не се намират в еднаква ситуация, по-специално с оглед на мястото им на пребиваване/адрес на управление или с оглед на мястото, където е инвестиран капиталът им.

2. Никоя от разпоредбите на настоящото споразумение или на което и да било споразумение, прието в рамките на настоящото, не може да се тълкува като възпрепятстваща приемането или прилагането на каквато и да било мярка, целяща да предотврати избягването на данъчно облагане или укриването на данъци, в съответствие със спогодбите за избягване на двойното данъчно облагане или с други данъчни споразумения или с националното данъчно законодателство.

3. Никоя от разпоредбите на настоящото споразумение не засяга правата и задълженията на страните, предвидени в която и да било данъчна спогодба. В случай на несъответствие между настоящото споразумение и такава спогодба, последната ще има приоритет по отношение на несъответствието.

ДЯЛ VII

ИНСТИТУЦИОНАЛНИ, ОБЩИ И ЗАКЛЮЧИТЕЛНИ РАЗПОРЕДБИ

Член 71

Ред и условия за продължаване на преговорите

1. Страните ще продължат преговорите в съответствие с разпоредбите на настоящото споразумение.

2. Когато преговорите бъдат приключени, проектите на измененията, до които те са довели, ще бъдат подложени на одобрение от страна на компетентните местни власти.

Член 72

Определение за страни и изпълнение на задълженията

1. Договарящи страни по настоящото споразумение са Република Гана, наричана „Страната по споразумението Гана“ или „Гана“, от една страна, и Европейската общност или нейните държави-членки, или Европейската общност и нейните държави-членки, в съответните им области на компетентност, които произтичат от Договора за създаване на Европейската общност, наричани „Страната по споразумението ЕО“ или „Европейската общност“, от друга страна.

2. За целите на настоящото споразумение понятието „страна“ се отнася според случая до Гана или до страната по споразумението ЕО. Понятието „страни“ се отнася до Гана и страната по споразумението ЕО.

3. Страните приемат всякакви общи или специални мерки, необходими за изпълнение на задълженията им по настоящото споразумение, и следят за постигане на целите, определени с настоящото споразумение.

Член 73

Комитет по СИП

1. За целите на изпълнението на настоящото споразумение в срок от три месеца от подписването на настоящото споразумение се създава Комитет по СИП.

2. Страните се договарят, че при определянето на състава и организацията и при функционирането на Комитета по СИП ще се спазва принципът на равенство. Комитетът определя своите правила за организация и функциониране.

3. Комитетът по СИП отговаря за административното осигуряване на всички сфери, попадащи в обхвата на настоящото споразумение, и за осъществяването на всички посочени в настоящото споразумение задачи.

4. С цел улесняване на комуникацията и осигуряване на ефикасното изпълнение на настоящото споразумение, всяка от страните определя по един координатор в рамките на Комитета по СИП.

5. Заседанията на Комитета по СИП могат да бъдат открити за трети страни. Комисията на Икономическата общност на западноафриканските държави (ECOWAS) може да бъде поканена да участва в заседанията на Комитета по СИП в съответствие с нейните вътрешни процедури.

Член 74

Най-отдалечени региони на Европейската общност

1. Като се има предвид географската близост на най-отдалечените региони на Европейската общност с Гана, и с цел заздравяване на икономическите и социалните връзки между въпросните региони и Гана, страните ще полагат усилия за улесняване на сътрудничеството във всички области, обхванати от настоящото споразумение, както и за улесняване на търговията със стоки и услуги, насърчаване на инвестициите и способстване за развитие на транспортните и комуникационните връзки между най-отдалечените региони и Гана.

2. Постигането на посочените в параграф 1 цели се осъществява, в рамките на възможното, чрез насърчаване на съвместното участие на Гана и на най-отдалечените региони в рамкови и специфични програми на Европейската общност в обхванатите от настоящото споразумение области.

3. С цел насърчаване на сътрудничеството между Гана и най-отдалечените региони на Европейската общност в обхванатите от настоящото споразумение области, страната по споразумението ЕО ще полага усилия да осигури координация между различните финансови инструменти на политиките на Европейската общност за сближаване и развитие.

4. Никоя от разпоредбите на настоящото споразумение не възпрепятства страната по споразумението ЕО да прилага съществуващи мерки, целящи да отговорят на структурната социална и икономическа ситуация на най-отдалечените региони по силата на член 299, параграф 2 от Договора за създаване на Европейската общност.

Член 75

Влизане в сила и срок

1. Настоящото споразумение ще бъде подписано, ратифицирано или одобрено в съответствие с конституционните правила на всяка от страните, или, по отношение на страната по споразумението ЕО, в съответствие с нейните вътрешни правила и процедури.

2. Настоящото споразумение влиза в сила на първия ден от месеца, следващ месеца, през който страната по споразумението Гана и страната по споразумението ЕО са нотифицирали една на друга приключването на необходимите за целта процедури.

3. Нотификациите се изпращат на Генералния секретар на Съвета на Европейския съюз, който е депозитар на настоящото споразумение.

4. До влизането в сила на настоящото споразумение страните се договарят да го прилагат временно, в съответствие със съответните техни закони или посредством ратифициране на споразумението.

5. Временното прилагане се нотифицира пред депозитаря. Споразумението се прилага временно десет дни след получаване на последната нотификация за временно прилагане от Европейската общност или от страната по споразумението Гана.

6. Независимо от параграф 4, страната по споразумението ЕО и Гана могат да прилагат споразумението изцяло или отчасти преди началото на неговото временно прилагане, доколкото това е възможно съгласно тяхното местно законодателство.

7. Всяка от страните може да уведоми писмено другата страна за своето намерение да денонсира настоящото споразумение. Денонсирането поражда действие шест месеца след нотифицирането на другата страна.

8. Настоящото споразумение ще бъде заменено от цялостно СИП, сключено на регионално равнище със страната по споразумението ЕО, на датата на влизането му в сила. В този случай страните ще положат усилия цялостното СИП на регионално равнище да запазва основните придобивки на Гана в рамките на настоящото споразумение.

Член 76

Териториално прилагане

Настоящото споразумение се прилага, от една страна, на териториите, на които се прилага Договорът за създаване на Европейската общност и при условията, предвидени в посочения договор, и, от друга страна, по отношение на Гана.

Член 77

Присъединяване на нови държави-членки на ЕС

1. Комитетът по СИП ще бъде уведомяван за всяко искане от страна на трета държава да стане член на Европейския съюз( ЕС). По време на преговорите между ЕС и държавата кандидатка, страната по споразумението ЕО ще предоставя на Гана всякаква информация, която е от значение, а Гана ще информира страната по споразумението ЕО за своите опасения, за да може последната да ги вземе изцяло предвид. Гана ще бъде нотифицирана за всяко присъединяване на нови членове към ЕС.

2. Всяка нова държава-членка на ЕС ще се присъедини към настоящото споразумение, считано от датата на нейното присъединяване към ЕС, чрез нарочна клауза в акта за присъединяване. Ако актът за присъединяване към ЕС не предвижда такова автоматично присъединяване на новата държава-членка на ЕС към настоящото споразумение, въпросната държава-членка ще се присъедини към настоящото споразумение чрез депозиране на акт за присъединяване при Генералния секретариат на Съвета на ЕС, който ще изпрати заверени копия на страната по споразумението Гана.

3. Страните ще разгледат въздействието на присъединяването на новите държави-членки на ЕС върху настоящото споразумение. Комитетът по СИП може да се произнесе по предприемането на преходни мерки или на необходимите изменения.

Член 78

Диалог по финансовите въпроси

Страните се договарят да насърчават диалога и прозрачността и да обменят добри практики в областта на данъчната политика и администрация.

Член 79

Сътрудничество в борбата с незаконните финансови дейности

Страната по споразумението ЕО и Гана се ангажират да предотвратяват и да се борят с незаконните измамни и корупционни дейности, изпирането на пари и финансирането на тероризма. За тази цел страните предприемат необходимите законодателни и административни мерки за спазване на международните стандарти, включително на установените в Конвенцията на ООН срещу корупцията, Конвенцията на ООН срещу транснационалната организирана престъпност и нейните протоколи, Конвенцията на ООН за борба срещу финансирането на тероризма и препоръките на работната група за защита на финансовата система (FATF). Страната по споразумението ЕО и Гана се договарят да обменят информация и да си сътрудничат в тези области.

Член 80

Отношение с други споразумения

1. В случай на несъответствие между разпоредбите на настоящото споразумение и разпоредби от част III, дял II от Споразумението от Котону, разпоредбите на настоящото споразумение имат приоритет, с изключение на разпоредбите от членовете относно сътрудничеството за развитие, предвидено в част III, дял II от Споразумението от Котону.

2. Никоя от разпоредбите на настоящото споразумение не трябва да се тълкува като пречка за приемането от Европейската общност или от Гана на мерки, включително търговски мерки, преценени като подходящи и предвидени в членове 11б, 96 и 97 от Споразумението от Котону.

3. Страните се договарят, че нищо в настоящото споразумение не ги задължава да действат по начин, несъвместим със задълженията им, поети в рамките на СТО.

Член 81

Автентични текстове

Настоящото споразумение е изготвено в два еднообразни екземпляра на английски, български, гръцки, датски, естонски, италиански, испански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки и шведски език, като всички текстове са еднакво автентични.

Член 82

Приложения

Приложенията и протоколът към настоящото споразумение съставляват неразделна част от него.

В ДОКАЗАТЕЛСТВО ЗА КОЕТО, долуподписаните пълномощни представители полагат подписите си под настоящото споразумение

Съставено в Брюксел на двадесет и осми юли през две хиляди и шестнадесета година.

Hecho en Bruselas, el veintiocho de julio de dos mil dieciséis.

V Bruselu dne dvacátého osmého července dva tisíce šestnáct.

Udfærdiget i Bruxelles den otteogtyvende juli to tusind og seksten.

Geschehen zu Brüssel am achtundzwanzigsten Juli zweitausendsechzehn.

Kahe tuhande kuueteistkümnenda aasta juulikuu kahekümne kaheksandal päeval Brüsselis.

Έγινε στις Βρυξέλλες, στις είκοσι οκτώ Ιουλίου δύο χιλιάδες δεκαέξι.

Done at Brussels on the twenty eighth day of July in the year two thousand and sixteen.

Fait à Bruxelles, le vingt huit juillet deux mille seize.

Fatto a Bruxelles, addì ventotto luglio duemilasedici.

Briselē, divi tūkstoši sešpadsmitā gada divdesmit astotajā jūlijā.

Priimta du tūkstančiai šešioliktų metų liepos dvidešimt aštuntą dieną Briuselyje.

Kelt Brüsszelben, a kétezer-tizenhatodik év július havának huszonnyolcadik napján.

Magħmul fi Brussell, fit-tmienja u għoxrin jum ta’ Lulju fis-sena elfejn u sittax.

Gedaan te Brussel, achtentwintig juli tweeduizend zestien.

Sporządzono w Brukseli dnia dwudziestego ósmego lipca roku dwa tysiące szesnastego.

Feito em Bruxelas, em vinte e oito de julho de dois mil e dezasseis.

Întocmit la Bruxelles la douăzeci și opt iulie două mii șaisprezece.

V Bruseli dvadsiateho ôsmeho júla dvetisícšestnásť.

V Bruslju, dne osemindvajsetega julija leta dva tisoč šestnajst.

Tehty Brysselissä kahdentenakymmenentenäkahdeksantena päivänä heinäkuuta vuonna kaksituhattakuusitoista.

Som skedde i Bryssel den tjugoåttonde juli år tjugohundrasexton.

For the Republic of Ghana

За Европейския съюз Рог la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l'Union européenne Za Europsku uniju Per l'Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen

Voor het Koninkrijk België Pour le Royaume de Belgique Für das Königreich Belgien Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest. Cette signature engage également la Communauté française, la Communauté flamande, la Communauté germanophone, la Région wallonne, la Région flamande et la Région de Bruxelles-Capitale. Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.

За Република България

Za Českou republiku

På Kongeriget Danmarks vegne

Für die Bundesrepublik Deutschland

Eesti Vabariigi nimel

Thar cheann Na hÉireann For Ireland

Για την Ελληνική Δημοκρατία

Por el Reino de España

Pour la République française

Per la Repubblica italiana

Για την Κυπριακή Δημοκρατία,

Latvijas Republikas vārdā

Lietuvos Respublikos vardu

Pour la Grand-Duché de Luxembourg

A Magyar Köztársaság részéről

Għal Malta

Voor het Koninkrijk der Nederlanden

Für die Republik Österreich

W imieniu Rzeczypospolitej Polskiej

Pela República Portuguesa

Pentru România

Za Republiko Slovenijo

Za Slovenskú republiku

Suomen tasavallan puolesta För Republiken Finland

För Konungariket Sverige